## PROTOKOLI OSNOVNE ŠKOLE DONJI KRALJEVEC

## DOK TRAJE PROGLAŠENA EPIDEMIJA COVID-19 VIRUSA

U Donjem Kraljevcu 4.9.2020.

### 1. PROTOKOL ULASKA U ŠKOLU

#### DJELATNICI ŠKOLE

- U školu se ulazi s maskom

- dezinfekcija cipela na dezbarijeri (prema želji može se koristiti i radna obuća)

- kod ulaza u školu se mjeri temperatura beskontaktnim toplomjerom i upisuje u za to predviđenu evidencijsku listu zajedno s vremenom dolaska i kasnije vremenom odlaska s posla, dezinfekcija mobitela

- stvari učitelji odlažu u zbornicu ili kabinet, a tehničko-administrativno osoblje u ured, ormarić ili spremište

#### UČENICI

– kroz školu prolaze u maskama koje skidaju nakon ulaska u učionicu

- izbjegava se zadržavanje i grupiranje na ulasku u školu

- roditelji učenika razredne nastave izmjerenu temperaturu učenika upisuje za to predviđenu bilježnicu (o tome će se dogovoriti s učiteljicama, učiteljem razredne nastave)

- učenici predmetne nastave upisuju svoju tjelesnu temperaturu na listu koju priprema razrednik

- učenici pri dolasku u školu moraju poštivati razmak od 1.5 m

- učenici pri ulasku dezinficiraju cipele na dezbarijeri

PROTOKOL ULASKA U ŠKOLU

7,30 – ulaze 8., 7. i 6.razred –

8.r. ulazi na glavni ulaz, presvlači se, cipele ostavlja u spojnom hodniku, a jakne ispred učionice, pere ruke, po potrebi dezinficira i u 7,40 je u učionici

7.razred ulazi na ulaz za sportsku dvoranu, cipele i jakne ostavlja u 3.svlačionici, pere ruke i do 7,40 je u učionici, po potrebi wc koriste u istoj svlačionici

6.razred ulazi na ulaz za sportaše, ostavlja cipele i jakne u 2.svlačionici, pere ruke i do 7,40 je u učionici, po potrebi wc koriste u istoj svlačionici

7,40 – dezinfekcija kvaka na sva tri ulaza

7,45 – ulazak 5., 4., i 3. razreda

5.razred - razred ulazi na ulaz za sportsku dvoranu, cipele i jakne ostavlja u 1.svlačionici, pere ruke i do 7,55 je u učionici, po potrebi wc koriste u istoj svlačionici

4.razred - ulazi na glavni ulaz, presvlači se, cipele ostavlja u spojnom hodniku, a jakne ispred učionice, pere ruke i u 7,55 je u učionici

3.razred - ulazi na ulaz za sportaše, ostavlja cipele i jakne ispred svlačionica, pere ruke i do 7,55 je u učionici

7,55- dezinfekcija

8,00 – ulaze 1. i 2. razred

2.razred – ulaz za sportaše, ostavljaju stvari ispred svlačionice, peru ruke i do 8,15 su u učionici

1.razred – glavni ulaz, presvlači se, cipele ostavlja u spojnom hodniku, a jakne ispred učionice, pere ruke i u 8,15 je u učionici

Za predsat – u školu učenike puštaju učitelji koji su s njima na predsatu pazeći da nema miješanja i gužve

KORIŠTENJE SANITARIJA – 7., 6. i 5. razred – po svlačionicama

1., 2. 3. 4. i 8. razred – sanitarni čvor u starijoj zgradi – RN korištenje wc-a pod satom, 8.razred pod odmorima, ne smije doći do gužve ispred wc-a, tijekom ulaska i prolaska školom PN treba nositi masku

PROTOKOL BLAGOVANJA UŽINE

RN

9,25 – 3.razred – prirodoslovlje

9,30– 4.razred – hodnik

9,40 – dezinfekcija

9,50 – 2.razred – prirodoslovlje

9,55 – 1.razred – hodnik

Na užinu učenici dolaze isključivo u pratnji svojih učitelja koji su taj sat bili s njima na satu. Učitelji su cijelo vrijeme užine s učenicima i paze da ne bude miješanja skupina.

Pod svim odmorima učenicima RN nije dozvoljen izlazak iz razreda, osim odlaska na užinu

PN

10,10– 8.razred – prirodoslovlje

10,15 – 7.razred – hodnik

10,25 – dezinfekcija

10,30 – 5.razred – prirodoslovlje

10,35 – 6.razred – hodnik

Na užinu učenici dolaze isključivo u pratnji svojih učitelja koji su taj sat bili s njima na satu. Učitelji su cijelo vrijeme užine s učenicima i paze da ne bude miješanja skupina.

Odlazak u wc dozvoljen je uz uporabu maske i bez stvaranja gužvi u točno određenim sanitarnim prostorima i uz potrebnu higijenu.

### 2. PROTOKOL PONAŠANJA U ŠKOLI ZA UČENIKE I UČITELJE

- u školi su svi dužni imati zaštitne maske i držati distancu od 1.5 m, osim učenika i učitelja u učionicama (izuzev učitelja predmetne nastave pri dolasku u razrednu nastavu)

- užina za učitelje koji nemaju nastavu i ostale djelatnike škole koji koriste školsku prehranu organizira se na način da djelatnik sam uzima hranu iz školske kuhinje u vrijeme kada nema dodira s učenicima i jede na mjestu odvojenom od ostalih djelatnika

**RAZREDNA NASTAVA**

- učenici su na početku prvog sata dužni pokazati učitelju koji ima prvi sat izmjerene vrijednosti temperature koje su roditelji upisali u za to dogovorene bilježnice

- nastavni sat traje 40 minuta, raspored je fleksibilan

- školskog zvona nema, satnica trajanja satova nalazit će se u učionici

- prije užine učitelj koji završava 2. sat vodi učenike na pranje ruku

- za vrijeme užine s učenicima su učitelji koji imaju drugi sat

- učitelji koji koriste školsku prehranu jedu u učionici s učenicima

- učenici mogu sa sobom imati vlastitu bočicu s vodom

- na WC učenici odlaze pod satom

- u WC-u ne smije istovremeno biti više od 2 učenika/ce

- obavezno prozori moraju biti „na kip“, preporučljivo što češće provjetravanje učionica

- prilikom prolaska po hodniku ne dodirivati nepotrebno kvake, rukohvate

- pranje ruku nakon kihanja, kašljanja i sl.

- nastava informatike odvijat će se u informatičkoj učionici

- za dezinfekciju nastavnih pomagala zadužen je učitelj koji isto koristi (posebice informatička učionica)

- učenici i djelatnici škole na hodnicima su dužni imati zaštitne maske

- učenici i učiteljice razredne nastave nisu dužni imati zaštitne maske u učionicama

**PREDMETNA NASTAVA**

- učenici prije početka prvog sata upisuju izmjerenu temperaturu (mjere je doma) na listu u razredu

- nastavni sat traje 40 minuta

- školskog zvona nema, satnica trajanja satova nalazit će se u učionici

- prije užine učitelj koji završava 2. sat vodi učenike na pranje ruku

- učitelji kucanjem na vrata obavještavaju učitelje u slijedećem razrednom odjelu da mogu krenuti prati ruke

- pod užinom s učenicima je učitelj koji ima 3. sat

- učitelji koji koriste školsku prehranu jedu u razredu s učenicima

- učenici mogu sa sobom imati vlastitu bočicu s vodom

- na WC učenici odlaze pod odmorom

- u WC-u ne smije istovremeno biti više od 2 učenika/ce

- obavezno prozori moraju biti „na kip“, preporučljivo što češće provjetravanje učionica

- prilikom prolaska po hodniku ne dodirivati nepotrebno kvake, rukohvate

- pranje ruku nakon kihanja, kašljanja i sl.

- nastava informatike odvijat će se prema dogovoru s učiteljicom informatike

- za dezinfekciju nastavnih pomagala zadužen je učitelj koji isto koristi (posebice informatička učionica)

- u učionicama u kojima nema tekuće vode se nalaze dezinficijensi za ruke koje učenici koriste prema potrebi

### 3. PROTOKOL DOLASKA DRUGIH OSOBA

- školska vrata se nakon ulaska svih učenika zaključavaju (zaključava ih spremačica)

- ukoliko netko dolazi u školu mora pozvoniti na zvono na ulazu u školu

- spremačica otvara vrata

- osobe koje nisu učenici ili zaposelnici škole ulaze sa zaštitnom maskom nakon što su dezinficirali cipele na dezbarijeri i dezinficirali ruke

- spremačica ih upisuje na evidencijsku listu sa svim potrebnim podacima (ime i prezime, izmjerena temperatura beskontaktnim toplomjerom, broj telefona i napomena kome osoba ide)

- roba se dostavlja na ulazu u školu gdje ju preuzima ili spremačica, ili domar ili kuharica

### 4. PROTOKOL IZLASKA IZ ŠKOLE

- učenici iz škole izlaze na način i na ulaze na koje su ušli u školu

- učenici prije izlaska na hodnik stavljaju zaštitne maske

- učitelj koji ima posljednji sat u razrednom odjelu ispraća učenike iz škole

- pri izlasku iz škole potrebo je paziti da ne dolazi do kontakata između učenika iz različitih razreda

- djelatnici nakon završetka radnih obaveza odlaze iz škole nakon što su dezinficirali ruke i izmjerili temperaturu beskontaktnim toplomjerom

### 5. PROTOKOL PREUZIMANJA UDŽBENIKA

- udžbenike preuzimaju učenici prvog radnog dana

- roditelji kod kuće provjeravaju preuzete udžbenike te potpisuju Izjavu o primljenim udžbenicima te Suglasnost za dodatni obrazovni materijal

- učenik potpisanu izjavu donosi razredniku na sljedeći sat razrednika

- razrednik potpisane Izjave predaje u tajništvo

### 6. PROTOKOL U SLUČAJU SUMNJE NA ZARAŽENOST VIRUSOM COVID-19 U ŠKOLI

- ako učenik razvije simptome zaraženosti virusom COVID-19 tijekom boravka u ustanovi, učitelj odmah obavještava roditelje koji su dužni, u najkraćem mogućem roku, doći po dijete

- odmah po utvrđivanju simptoma učenik stavlja zaštitnu masku, a učitelj prati učenika do prostorije za izolaciju učenika

- prostorija za izolaciju je kabinet TZK-a u sportskoj dvorani

- Učitelj ili djelatnik škole koji prati učenika do prostorije za izolaciju ili je s njime u prostoriji za izolaciju mora imati zaštitnu masku, vizir, jednokratne rukavice i jednokratnu pregaču

- po odlasku učenika prostorija se dezinficira

- ravnateljica javlja nadležnom epidemiologu svako grupiranje osoba sa sumnjom na zaraženost virusom COVID-19 i svaku pojedinačnu infekciju koju roditelj ili djelatnik moraju najhitnije javiti ravnateljici

- kod pojedinačnog slučaja pojave simptoma koji mogu upućivati na zarazu virusom COVID-19, razredni odjel u pravilu nastavlja dalje s radom po modelu A, dok se kod prijavljenog grupiranja osoba sa znakovima bolesti postupa sukladno mišljenju epidemiologa